वहीं CNBC की रिपोर्ट की बात करें तो रिपोर्ट में दावा किया गया था कि Goldman Sachs के एक एनालिस्ट के मुताबिक, एप्पल का किफायती वेरिएंट iPhone 9 के नाम से जाना जाएगा। आईफोन 9 की शुरुआती कीमत 849 डॉलर (लगभग 61,500 रुपये) हो सकती है। इससे पहले अटकलें लगाई जा रही थी कि इसकी कीमत 699 डॉलर (लगभग 50,600 रुपये) हो सकती है। iPhone Xc में डुअल-सिम सपोर्ट होने की उम्मीद है। डुअल सिम वाले इस मॉडल को केवल चीन में ही बेचे जाने की संभावना है। यह बात अभी स्पष्ट नहीं है कि iPhone X और iPhone X प्लस में कंपनी द्वारा डुअल-सिम सपोर्ट दिया जाएगा या नहीं। 12 सितंबर को आयोजित लॉन्च इवेंट के दौरान Apple के तीनों हैंडसेट की कीमत से पर्दा उठेगा। इवेंट की शुरुआत भारतीय समयानुसार रात 10.30 बजे होगी।